b"\n_START_ARTICLE_\nLa Roca (Malla)\n_START_SECTION_\nDescripci\xc3\xb3\n_START_PARAGRAPH_\nEdifici civil. Masia de grans dimensions constru\xc3\xafda aprofitant el desnivell de la roca. L'estructura \xc3\xa9s un xic complex. T\xc3\xa9 un cos rectangular orientat a migdia, cobert a dues vessants i amb portal dovellat descentrat de l'edificaci\xc3\xb3. Unit a aquest cos i formant angle recte n'hi ha un altre orientat a llevant que s'uneix al primer mitjan\xc3\xa7ant una torre de tres pisos coberta a quatre vessants i amb badius a la part superior. A continuaci\xc3\xb3, cap a l'esquerra, s'hi forma un cos de galeries a la part superior, que s'uneix a un altre m\xc3\xa9s avan\xc3\xa7at, la part baixa del qual \xc3\xa9s destinada a depend\xc3\xa8ncies agr\xc3\xadcoles i la superior a habitaci\xc3\xb3, on s'obre un porxo r\xc3\xbastic._NEWLINE_L'estat de conservaci\xc3\xb3 \xc3\xa9s bo, ja que ha estat recentment restaurat i pintat, fet que fa perdre un xic el regust d'antiga pairalia.\n_START_SECTION_\nHist\xc3\xb2ria\n_START_PARAGRAPH_\nAntic mas registrat al fogatge de 1553 de la parr\xc3\xb2quia i terme de Sant Vicen\xc3\xa7 de Malla, habitat per MIQUL ROCHA._NEWLINE_Fou reformat segurament al segle XVI o XVII i m\xc3\xa9s tard al XIX, com indica una llinda datada al 1843. \xc3\x9altimament tamb\xc3\xa9 s'est\xc3\xa0 reformant (1982)."